— Пасля звальнення з радоў Савецкай Арміі задумваўся, куды паступаць. Дакументы спачатку падаў у тагачасны Беларускі інстытут механізацыі сельскай гаспадаркі, бо так рабілі многія выпускнікі сельскіх школ, выбіраючы прафесію інжынера, а яшчэ заатэхніка, ветэрынара. Некаторыя ехалі ў Львоў вучыцца на спецыяліста лясной гаспадаркі. Але праз які час дакументы з названай вышэй ВНУ забраў і занёс у Беларускі інстытут народнай гаспадаркі. Чаму так зрабіў? Напэўна, паўплываў той факт, што вясковая суседка чатыры разы спрабавала туды паступіць. Магчыма, мне здалося, што гэта будзе надта прэстыжна. Паступіў, атрымаў прафесію эканаміста, пра што ні разу не пашкадаваў. Пасля заканчэння інстытута ў Паставы прыехалі ўжо xadсям’ёй: са сваёй будучай жонкай Людмілай вучыўся на адным факультэце, пажаліся на апошнім курсе.